Mr. Brightside

Mr. Brightside הוא שיר של להקת הרוק האמריקאית הקילרס. השיר יצא לאור ב-29 בספטמבר 2003 כסינגל הבכורה של הלהקה, והוא נכלל באלבום הבכורה שלה, Hot Fuss. השיר לא זכה להצלחה רבה, אך בשנת 2004 הוציאה הלהקה מחדש את השיר והוא נהפך לפופולרי יותר, והגיע למקום העשירי במצעדי הסינגלים של בריטניה וארצות הברית.

לשיר צולמו שני וידאו-קליפים, אשר בוימו על ידי סופי מולר. הקליפ הראשון צולם בשחור-לבן, ובו מבצעת הלהקה את השיר בחדר ריק. הקליפ השני, שצולם לאחר הוצאתו המחודשת של השיר, מבוסס על הסרט מולין רוז'. בשנת 2005 זכה השיר בפרס הקליפ הטוב ביותר לזמר חדש בטקס פרסי הווידאו-קליפים של MTV ובפרס לקליפ הטוב ביותר בטקס ה-MuchMusic Video Awards.

היסטוריה 
בנובמבר 2001 הקליטה הלהקה גרסת דמו של השיר יחד עם עוד שלושה שירים: "Desperate", "Replaceable" ו-"Under the Gun". ארבעת השירים הופיעו באלבום הדמו של הלהקה. גרסה זו הופיעה גם באלבום הלהיטים של הלהקה, Direct Hits. השיר, בגרסתו הסופית, מופיע גם בפסקול לסרט "החופשה". גרסת רמיקס לשיר מופיעה באלבום האוסף הראשון של הלהקה, Sawdust. רמיקס זה נכלל בסיבוב ההופעות של סולן הלהקה ברנדון פלאוורס.

השיר מתאר קנאה ופרנויה של אדם שחושד שבוגדים בו. השיר מושפע מבת זוגו לשעבר של פלאוורס שבגדה בו.

ביקורות

רשימות כל הזמנים

מיקומי שיא

קישורים חיצוניים

הערות שוליים 

שירי 2003
סינגלי בכורה מ-2003
סינגלים מ-2004
הקילרס
שירים באנגלית
שירים על בגידה: זוגיות
שירים על מיניות
שירים על קנאה
שירי גל חדש
שירי סינת'-פופ
שירי פופ רוק
וידאו קליפים שבוימו על ידי סופי מולר
וידאו קליפים בשחור-לבן
שירי פלטינה מחומשת ומעלה באוסטרליה
סינגלים בהוצאת איילנד רקורדס